Nederland ontslaan posbode wat briewe wegsteek | Maroela Media
Die Nederlandse posdiens, PostNL, het na klagtes ondersoek ingestel en die vonds gedoen. Die posstukke word nou aan sowat 750 ontvangers besorg, en elkeen word in persoon om verskoning gevra.
Die rede vir die posman se gedrag is nog nie bekend nie, maar PostNL sê 'n posbode kan nie die kliënte straf omdat hy vir sy werkgewer kwaad is nie.
Nederland het 22 000 posbodes, en elke jaar word 'n aantal ontslaan omdat hulle nie hul werk behoorlik doen nie. Vanjaar is al minstens drie ander posbodes ontslaan. Een het selfs die pos verbrand, terwyl 'n ander die pos by sy huis geberg het.